Bilag 2.1 Baggrund for monitorering og Status fra sekretariatets grupper

Bestyrelsesmøde den 31.januar 2025

**Læsevejledning og baggrund for bestyrelsens monitorering:**

Bestyrelsen har løbende ansvar for at sikre, at sekretariatet leverer ydelser af den rigtige kvalitet - på grundlag af organisationens strategiske mål og rammer.

Bestyrelsen har et årligt møde med monitorering af sekretariatets arbejdsgrupper på dagsordenen; herunder med et særligt fokus på årets fokus.

Sekretariatet gør status på væsentligste opgaver og orientering om kommende opgaver; samt fortæller om uforudsete forhold, som bestyrelsen bør være opmærksom på.

Dette bilag **indeholder en kort skriftlig status på alle sekretariatets arbejdsgrupper**, som bestyrelsen skal bruge til forberedelsen af monitoreringen på mødet.

Bestyrelsens monitoreringsansvar ligger i hele bestyrelse, men med særligt ansvaret fordelt i undergrupper. I indholdsoversigten nedenfor og på side 2 kan man se, hvilke sekretariatsgrupper der hører under de forskellige undergrupper i bestyrelsen. **Dokumentet kan med fordel læses med fokus på de grupper, som ligger under ens ansvarsområde**.

Bestyrelsen skal også **monitorere på CISUs adfærdskodeks**, hvilket indebærer en dialog om **c-sager** og **risikostyring ift. nye tilsagn**. Overblik over årets c-sager og klager, vil blive præsenteret på mødet. Idet CISU ikke har fået nye tilsagn siden sidste gennemgang (2.2.24) udgår afsnittet om vurdering af risici.

Indhold

[Sekretariatets organisering og bestyrelsens ansvarsområder 2](#_Toc188556972)

[Status fra grupper på CISUs sekretariat 2024 4](#_Toc188556973)

[Civilsamfundsstyrkelse (Jesper og Camilla) 4](#_Toc188556974)

[Kurser (KUG): NHO 4](#_Toc188556975)

[Rådgivning: NHO 4](#_Toc188556976)

[Ressourcemobilisering: NHO 5](#_Toc188556977)

[Klima/CCAM: NHO 5](#_Toc188556978)

[Bred vifte af (humanitære og udviklingsmæssige) støttemuligheder (Stefan, Toke, Helle, Najiba) 6](#_Toc188556979)

[Puljeforvaltning: IWR 6](#_Toc188556980)

[Civilsamfundspulje (inklusiv program): IWR 6](#_Toc188556981)

[Naboskab: IWR 7](#_Toc188556982)

[Nødhjælpspuljen DERF: JB (IWR QA på fund level) 7](#_Toc188556983)

[Oplysning og Engagement (Jesper og Camilla) 8](#_Toc188556984)

[Oplysningspulje: JB 8](#_Toc188556985)

[OpEn-pulje JB (IWR QA på fund level) 8](#_Toc188556986)

[Connect for Global Change JB 9](#_Toc188556987)

[WEB og Kommunikation (OK) JB 9](#_Toc188556988)

[Vidensbrobygning (Torsten og Camilla) 9](#_Toc188556989)

[Global Outreach: NHO 10](#_Toc188556990)

[Faglig Formidling: NHO 10](#_Toc188556991)

[M&E læring og rapportering på tværs (MogEns): NHO 10](#_Toc188556992)

[Forening og sekretariat (Torsten, Camilla, Najiba) 11](#_Toc188556993)

[POL (Politisk arbejde): JB 11](#_Toc188556994)

[Bestyrelse, Forening og Ledelse: JB 11](#_Toc188556995)

[Medlemsservice, Økonomi og Controlling: JB 12](#_Toc188556996)

[Vores CISU: IWR 12](#_Toc188556997)

# Sekretariatets organisering og bestyrelsens ansvarsområder

CISUs sekretariat er organiseret med udgangspunkt i det strategiske grundlag for 2022-25. Sekretariatets grupper står i *kursiv*, bestyrelsen er ansvarlig for forskellige arbejdsområder, som vist med **blå tekst.** Bestyrelsens ansvarsområder er beskrevet yderligere på den næste side.

|  |  |
| --- | --- |
| **VISION 2024** | **MENNESKER SAMARBEJDER OM BÆREDYGTIGE LIVSVILKÅR** |
|  |  |  |  |  |
| **MÅL 2024** | Mangfoldigt engagement og mellemfolkelige lokalt ledede partnerskaber arbejder for sociale og økonomiske vilkår hvor rettigheder opfyldes og lokalsamfund kan modstå klima-, natur- og miljø forandringer  |
| **FOCI 2024** | **Klima** | **Udvikling & Nødhjælp** | **Globalt Engagement** | **Civilsamfunds-udvikling** |
|  |  |  |  |  |
| **MEDLEMS-YDELSER 2024** | **Kurser** **Rådgivning****Materialer** | **CSP/DERF****Puljer** | **Opl. og Eng.puljer Kommunikation** | **Vidensdeling** **Netværk og** **Interesser** |
|  |  |  |  |  |
| Organisering af medlemsydelser | *KUG**Rådgivning* *ResMob**Klima* | *Puljeforvaltning**CSP (CIVIMUS& Program), Naboskab, DERF, Vores CISU* | *Oplysning, OpEn, EU DEAR puljer**OK-gruppe* | *Global Outreach**Analyse og* *Vidensdeling**MogEns* |
| **FORSTÆRKE****Civilsamfunds-styrkelse****Kap. & Eng.****(Jesper, Camilla)** **NHO** | **FORVALTE****Bred vifte af** **støttemuligheder****Puljer****(Stefan, Toke, Helle, Najiba)****IWR** | **FORMIDLE****Oplysning & Engagement****Kap. & Eng. (Jesper, Camilla)****JB** | **FORBINDE****Videns-****brobygning****Forpersoner****(Torsten, Camilla)****NHO** |
|  |  |  |  |  |
| Organisering af forening og sekretariat | *POL, Bestyrelse, Forening&Ledelse, Medlemmer&Sekretariat, ,*  |
| **Forening & Sekretariat****Forpersoner og Kasserer: Torsten, Camilla og Najiba****JB** |

**Sekretariatets arbejdsområder fordeles således mellem bestyrelsen (Rollerne er alle yderligere beskrevet i ’Bestyrelsens ledelse af CISU’):**

Vidensbrobygning og Forening: Forpersonskabet

Alle sekretariatets arbejdsgrupper relateret til Vidensbrobygning (**FORBINDE**) samt Forening og Sekretariat.

Administration og finans: Kasserer

Administrative og finansielle emner relateret til arbejdsgrupperne under Forening og Sekretariat.

PULJEGRUPPEN: Bred vifte af udviklings- og nødhjælps støttemuligheder (Kasserer + Stefan + Helle + Toke)

Alle sekretariatets arbejdsgrupper relateret til udvikling og nødhjælp under Bred vifte af Støttemuligheder (**FORVALTE**), samt puljeforvaltning i relation til de øvrige puljer.

KAPACITETS- og ENGAGEMENTSGRUPPEN: Civilsamfundsstyrkelse, Oplysning og Engagement (Næstforperson + Jesper)

Alle sekretariatets arbejdsgrupper under Civilsamfundsstyrkelse (**FORSTÆRKE**), dvs. grupper vedrørende kurser, rådgivning og ressourcemobilisering. Og alle grupper under Oplysning og Engagement (**FORMIDLE**), dvs. Oplysnings-, Engagements og OpEn-pulje, og Oplysning & Kommunikation.

# Status fra grupper på CISUs sekretariat 2024

*Gruppernes primære opgave er at koordinere, planlægge, tilrettelægge og samle op på processer. Andre end angivne kan derfor varetage opgaveløsning relateret til gruppen og ind imellem/delvist deltage i møder.*

## Civilsamfundsstyrkelse (Jesper og Camilla)

### Kurser (KUG): NHO

Ansvar: Tværgående tilrettelæggelse, principper, planlægning og metoder for kurser, videndeling og kapacitetsopbygning af undervisere på tværs, ansvar for al generel/tværgående kursusvirksomhed og organisationsudviklingsindsatser, koordinering af alle eksterne arrangementer, oplæg til øvrige grupper, rapportering/monitorering og målrettet kommunikation. Faglig vidensdeling sammen med rådgivningsgruppen. Udvikling af online kapacitetsydelser. Overordnet ansvarlig for planlægning og gennemførelse af 2024 højskoleophold. Drift og videreudvikling af de Faglige Netværk, og sikring af at CISUs samlede kursusudbud svarer til de behov der er hos medlemsorganisationerne og disses partnere.

SAJ, CHL, LKS, MLB

2024 blev et rekordår for CISU med over 2300 deltagere på 95 arrangementer – en stigning sammenlignet med tidligere år. Særligt efteråret bød på en række ekstra aktiviteter i forbindelse med implementeringen af puljereformen, hvilket bidrog til den høje deltagelse.

Vi har også fået flere deltagere på det prioriterede område ’ressourcemobilisering’, hvor ni events tiltrak 256 deltagere, en stigning fra 193 i 2023. Desuden lykkedes vi med at gøre flere arrangementer tilgængelige for sydpartnere, hvor hele 23 events (cirka 25%) blev tilrettelagt med deltagelse af partnere fra det Globale Syd.

Selvom der var færre midler til CCAM i 2024, har vi haft en række succesfulde events. Et højdepunkt var CCAM højskoleeventet i foråret, som var særligt populært og gav værdifuld inspiration.

Vi har afholdt to online, modulopdelte projektkurser, hvor deltagelse fra både dansk og sydpartner var et krav. Formatet blev positivt modtaget, og vi vil forsøge at udvikle denne form, da det understøtter partnerskabstanken og styrker sydpartnernes inddragelse. Kurserne er baseret på vores projektguide, som muligvis skal opdateres i lyset af de nye CSP-retningslinjer – en opgave, vi tager fat på i 2025.

Der har været afholdt fire faglige netværksevents, hvilket er lidt under forventet. Vi arbejder fortsat på at udvikle formatet, som bliver et fokusområde i 2025. Til gengæld er ’’CISUVærk’’ en succes, der er kommet for at blive. Med tre afholdte events i 2024 fortsætter det som et bredt netværksforum, der komplementerer de mere specifikke faglige netværk. CISUVærk vil fremover blive afholdt hvert semester.

Som traditionen byder, blev CISU’s Højskoleweekend afholdt i efteråret – nu for fjerde år i træk og med rekorddeltagelse på over 100 personer. Vi har reserveret Askov Højskole til både 2025 og 2026, og vi arbejder på at styrke forbindelsen mellem temaerne på højskolen og de faglige samt organisatoriske emner fra generalforsamlingen og vores øvrige kurser og rådgivninger.

2025 bliver et år med fokus på videreudvikling af vores aktiviteter, styrket sydinddragelse og nytænkning af netværksformater – alt sammen med det formål at understøtte og styrke vores medlemmer i deres globale engagement.

### Rådgivning: NHO

Ansvar: Tværgående tilrettelæggelse, principper, planlægning og metoder for rådgivning, videndeling og kapacitets-opbygning af rådgivere på tværs, rådgivningsfordeling, oplæg til øvrige grupper, rapportering/monitorering og målrettet kommunikation. Faglig vidensdeling sammen med KuG samt løbende udvikling og opfølgning på god rådgivningspraksis med udgangspunkt i erfaringer fra rådgivere.

RVP, MGR, CLK

I 2024 har Rådgivningsgruppen fortsat haft ansvaret for at sikre en meningsfuld og ligeværdig fordeling af rådgivninger, ansøgninger og bevillinger på de enkelte rådgivere. Internt har gruppen arbejdet målrettet på at styrke sin kapacitet ved at sikre, at bred fortrolighed med de nødvendige procedurer og systemer for en hensigtsmæssig fordeling af CISUs bevillinger.

I årets sidste måneder har vi forberedt en rådgivningssurvey, som lanceres primo 2025. Formålet er at evaluere vores rådgivningspraksis og identificere muligheder for videreudvikling, så vi kan levere endnu bedre rådgivning til medlemsorganisationerne fremover.

I løbet af 2024 blev der gennemført 553 rådgivninger, hvilket er en stigning på 62 sammenlignet med 2023, hvor antallet lå på 491. Disse rådgivninger har nået ud til 188 unikke organisationer, et tal der svarer til niveauet fra året før. Dette viser, at CISU fortsat formår at opretholde en bred kontaktflade til en bred vifte af medlemsorganisationer.

### Ressourcemobilisering: NHO

*Ansvar: Kontakt og relation til danske fonde med henblik på at: Styrke kendskabet til CISUs medlemmer og deres arbejde. Understøtte ressourcemobilisering til CISUs medlemsorganisationer. Og på sigt undersøge muligheden for at en eller flere af de danske fonde bidrager til at styrke CISUs arbejde med at finansiere udvikling af stærke uafhængige civilsamfundsorganisationer i det globale syd. Gruppen arbejder med relationsskabelse, kurser og rådgivning til CISUs medlemmer og deltager i relevante fora. Gruppen er desuden ansvarlig for at tydeliggøre hvordan CISUs medlemmer kan samarbejde med private virksomheder.*

*RSH, APP, MHA*

Ressourcemobiliseringsgruppen har haft et travlt år med flere møder med fonde som Lind Foundation, KR Foundation, Grundfos, Lego Foundation og Augustinus Fonden. Dialogen med flere større fonde om fremtidigt samarbejde er i gang, og gruppen arrangerede desuden et møde i København for mellemstore fonde.

Vi har bredt afsøgt muligheder for støtte og samarbejde, men i løbet af året er det blevet tydeligt, at en gentænkning af strategien og tilgangen til fondene er nødvendig.

Kapacitetsopbygning blandt CISUs medlemmer har været en central prioritet, særligt med det stigende pres på CSP. Gruppen har afholdt ni kurser om emner som fundraising gennem fonde og virksomheder, samfinansiering og medlemshvervning, og som nævnt under kursusgruppens status, er tilmeldingen til kurser om fundraising og ressourcemobilisering fortsat stigende.

### Klima/CCAM: NHO

Ansvar: Løbende udvikling, opdatering og implementering af CCAM-retningslinjer og formater, inputs til CIVIMUS vedr. principielle sagsafgørelser/-indstillinger, målrettet vejledning, rapportering/monitorering, samt inputs til kapacitetsudvikling. Desuden deltagelse i arbejdsgruppen ‘Klima og Udviklingspolitik’ under Globalt Fokus, LLA Community of Practice under World Ressource Institute og i ekspertpanelet i Danida Green Business Partnership (DGBP) ekspertpanel for en 4-årig periode. Fokus i 2024 var operationalisering af principperne for lokalledet klimatilpasning, kapacitetsudvikling og erfaringsudveksling indenfor klimatilpasning samt arbejde for tilførsel af midler for 2025-28.

MGR, HJH, ARL, CLK

I 2024 modtog CCAM 38 ansøgninger, hvoraf 20 projekter blev bevilliget for i alt 53,5 mio. kr. Et eksternt review af DIIS-forsker Esbern Hansen bekræftede CCAMs relevans og alignment med principperne for lokalledet klimatilpasning samt, at en stor del af midlerne når det lokale niveau. Cases fra projekterne blev udviklet til brug i lobbyarbejdet mod UM for at sikre en top-up eller en ny CCAM 2.0-bevilling. Cases viser CCAM støtteformens relevans og aktualitet.

I 2024 ville vi undersøge, hvordan CISU kan blive en bedre intermediary indenfor lokalledet klimatilpasning. CISU tilsluttede sig de 8 principper for lokalledet klimatilpasning, styrkede samarbejdet med aktører som IIED og deltog i konferencen CBA18 i Tanzania. Som nævn under KuG, blev der på Brandbjerg Højskole blev der gennemført et kursus i deltagerorienteret monitorering af klimatilpasning med fokus på at definere og måle klimarobusthed blandt sårbare lokalsamfund.

I august samlede et netværksmøde aktører inden for lokalledet klimatilpasning, og i september deltog CISU i DGBPs ekspertpanel og deltog i gennemførslen af interviews og udvælgelse af konceptnoter til finansiering under DGPB. Endelig blev to tilsynsbesøg i Indonesien gennemført i november, hvoraf det ene bidrog til cases i årsrapporten til UM.

## Bred vifte af (humanitære og udviklingsmæssige) støttemuligheder (Stefan, Toke, Helle, Najiba)

### Puljeforvaltning: IWR

Ansvar: Tilrettelægge puljernes daglig drift, forvaltning og principper herfor. Rekruttere og oplære bevillingssystemer og bistå dem med at koordinere deres arbejde. Varetage konkrete sagsafgørelser og -indstillinger. Strømline formater på tværs af den enkelte – og mellem puljer. Give forvaltningsinput til øvrige grupper. Yde målrettet vejledning, kommunikation og kapacitetsopbygning på tværs vedr. puljer. Forenkle processer indeholdt i retningslinjer, vejledninger og procedurer. Sikre planlægning og gennemførelse af tilsyn. Desuden ansvar for accountability ift. safeguarding/ PSHEA, Børne-beskyttelse (Anti-Børnearbejde), anti-terror og Anti-korruption samt C-sager og uregelmæssigheder.

ALM, MKF, GBJ, APP, MNB, med RDY som studentermedhjælper

2024 var som tidligere år et år, der gik med at afvikle ansøgningsrunder til flere puljer, herunder UI under CSP, Naboskab, CCAM, Connect og OpEn, samtidig med løbende behandling af ansøgninger til CSP, Oplysningspuljen og DERF.

Vi har afholdt kurser om forvaltningsmæssige og accountability-emner og lancerede en ny accountability-side på hjemmesiden med vejledninger og krav.

Året bød også på opstarten af Connect-projektet med udarbejdelse af formater, retningslinjer og vejledninger. Derudover har forvaltergruppen været støtte til faglige dage, kalibreringsmøder og advisory board-arbejde, samt givet input til DERF review.

Der blev gennemført tilsyn hos 5 danske organisationer og 6 partnere rundt i verden, samt arbejdet med retningslinjer, formater og justeringer på hjemmesiden relateret til det nye CSP. Endelig blev der rekrutteret to nye forvaltningskonsulenter, en studentermedhjælp og tre nye bevillingsudvalgsmedlemme for at sikre forvaltningen fremadrettet.

### Civilsamfundspulje (inklusiv program): IWR

Ansvar: Løbende udvikling, opdatering og implementering af Civilsamfundspuljens retningslinjer og formater, principielle sagsafgørelser/-indstillinger, målrettet vejledning, rapportering/monitorering, samt inputs til kapacitetsudvikling, udvikling af understøttende materialer og tværgående kalibrering i CSP. Ved behov laves der oplæg til brug for beslutninger angående tilsagnshåndtering.

I efteråret 2024 ligger opgaven med at koordinere reformen af Civilsamfundspuljen i gruppen, som i den grad det er nødvendigt inddrager andre grupper og/eller repræsentanter herfra i arbejdet.

Programgruppen integreres i efteråret 2024 i Civilsamfundspulje-gruppen. Opgaverne som har været i Programgruppen forankres ved en specifik person i Civilsamfundspuljegruppen.

TDE, JT, CLK, MKF, SAJ

I 2024 har CSP-gruppen haft et travlt år præget af både velkendte opgaver og en gennemgribende reform af Civilsamfundspuljen. De fire årlige kalibreringsmøder og to faglige dage blev afholdt som vanligt, mens reformarbejdet inkluderede brugermøder i det tidligere forår, samt tidlige udkast til retningslinjer og høring over sommeren til at lande de endelige retningslinjer i efteråret.

Civilsamfundspuljen er hel central i CISU, og reformarbejdet har ikke været afgrænset til selve retningslinjerne, men også indebåret justeringer af formater, vejledninger, procedurer og sekretariatets organisering, samt meget andet, hvilket gjorde processen kompleks og involverede mange interessenter.

I efteråret overgik understøttelsen af de faglige netværk til Kursusgruppen (KUG), efter at CSP-gruppen havde understøttet netværkets opstart.

### Naboskab: IWR

Ansvar: Naboskabsgruppens formål er at understøtte organisationer med interesse og engagement i naboskabslandene i form af netværk og kapacitetsopbygning. Samt internt i CISU i form af kvalitetssikring på rådgivninger samt overblik på anvendelsen af puljen (afslag, bevillinger, indsatstyper, antal rådgivninger, osv.).

Naboskabsgruppens arbejde er koblet med følgende CISU strategiske prioriteringer:

1. CSP+ Puljereform. Sikre at naboskabspuljen flugter med de ændringer, som puljereform evt. medfører.
2. Sikring af 2025-29 grundlag så Naboskabspuljen også kan søges i årene fremover udover 2024. Der er dialog med UM/EUN herom.
3. Lokal relevans af CISUs ydelser. Hensigten med Naboskabspuljen er at knytte relationer med ligesindede partnere i nabolandene, og der etableres i den forbindelse et advisory board mhp. kvalitetssikring, relationsopbygning, læring, lokal forankring og løbende udvikling af ydelser.

JT, CHL, TDE, ALM

I 2024 oplevede Naboskabspuljen en stigende interesse, og vi har arbejdet målrettet på at udbrede kendskabet i civilsamfund og diasporamiljøer. For at styrke ansøgernes muligheder tilbyder vi rådgivning, kurser og netværksmøder. Puljens relevans i den volatile og komplekse naboskabsregion blev yderligere sikret med etableringen af et advisory board med repræsentanter fra de østlige nabolande. Boardet bidrager til at afstemme puljen med kontekstuelle behov.

Vi har derudover løbende kalibrering med bevillingssystem, hvor behov for justeringer i puljen afstemmes. Det har bl.a. medført, at retningslinjerne justeres mhp. endnu tydeligere at kunne understøtte indsatser i særligt skrøbelige og konfliktfyldte kontekster.

I efteråret har vi fokuseret på en mapping af diasporamiljøer for at identificere behov for særlige tiltag. Dette har resulteret i planlægning af netværksmøder og skrivekurser i 2025, der skal give diasporamiljøerne bedre forudsætninger for at søge puljen.

### Nødhjælpspuljen DERF: JB (IWR QA på fund level)

*Ansvar: Organisering, planlægning og drift af DERF-puljen gennem målrettet vejledning, rådgivning, rapportering / monitorering og kapacitetsudvikling, ejerskab for retningslinjer og formater, principielle sagsafgørelser/-indstillinger, udvikling af understøttende materialer. Desuden udvikling af nexus tilgange hvor relevant. Arbejde for tilførsel af midler for 2025-29. HQAI rapportering (BKO, HJH).*

*CHL, BKO, HJH / GBJ, ALM / RVP*

DERF-puljen har i 2024 i alt bevilliget DKK 28.770.853 igennem 41 bevillinger. Vi åbnede 11 ”Calls for Applications”, hvoraf 5 var relateret til konflikter (13 bevillinger givet) og 6 var relateret til naturkatastrofer (28 bevillinger givet).

Efter flere års konsolidering og kalibrering fungerer forvaltningen af puljen samt bevillingssystemet efterhånden rigtig godt.

2024 indeholdt også gennemførsel af et eksternt Review af DERF, som på de store linjer kun har ros til puljen. I løbet af året gik DERF management teamet i dialog med UM om forlængelse af puljens 4-årige kontrakt 2021-2024), som udløb ved udgangen af 2024. Dette indebærer også en revision af retningslinjerne, resultatrammen og de overordnede budgetlinjer. Forlængelsen blev endelig godkendt med vedtagelsen af finanslov 2025 og i tilsagnsskrivelse i januar 2025. Der er tale om en 4-årige forlængelse (2025 – 2028) med etårige tilsagnsskrivelser, afhængig af finanslovsforhandlinger. Tilsagnsskrivelse for 2025 forventes ultimo januar 2025.

DERF-teamet er også i gang med at undersøge mulighed for lidt større tilpasninger af puljen, dens støttemodaliteter og øget fokus på lokaliseringsdagsordenen. Dertil er puljens Advisory Board kommet med inputs, ligesom der blev gennemført et eksternt Scoping Study. Processen med større tilpasninger forventes at lande i løbet af 2025 og i dialog med UM.

## Oplysning og Engagement (Jesper og Camilla)

### Oplysningspulje: JB

Ansvar: Rådgivning, kommunikation, støtte og kalibrere med bevillingssystem, kapacitetsudvikling, finansiel management og rapportering om fremtidig brug og udvikling af puljen.

*KJ, MNB*

Oplysningspuljens retningslinjer blev opdateret i 2023, og i 2024 konsoliderede vi puljen som den lille, smidige pulje, der tilbyder finansiering af oplysningsaktiviteter til en bred vifte af medlemsorganisationer - ikke mindst organisationer uden stor erfaring fra andre puljer. Puljen er populær, og i forvaltningen af den holder vi os på et ambitiøst men afdæmpet niveau. Bevillingssystemet er velfungerende og medlemmerne er også en del af systemerne i andre puljer, for at læring på tværs samt smidighed i opstart af nye puljer.

I 2024 har vi eksperimenteret med kunstig intelligens til at analysere, strukturere og opsummere indsatser. Man kan se et eksempel på det [her](https://cisu.dk/oplysning2024).

### OpEn-pulje JB (IWR QA på fund level)

Ansvar: Rådgivning, kommunikation, støtte og kalibrere med bevillingssystem, kapacitetsudvikling, finansiel management, QA&BIMP, ERFA, samt afsluttende rapporter/regnskaber, rapportering samt udvikling og monitorering af programme support aktiviteter. Arbejde for tilførsel af midler for 2026-30.

*CB, MKF, RSH, APP*

Det vigtigste mål for OpEn i 2024 var at sikre en forlængelse af puljen for 2026-2029. Dette nåede vi i mål med og i januar 2025 fik vi den endelige tilsagnsskrivelse fra UM. Det er selvfølgelig årets største succes, da forudsigeligheden er utroligt vigtig for både ansøgere og konsortiet. Det viser også, at vi har bevist overfor UM, at puljen kan det, de havde håbet på - og meget mere til.

Derudover opdaterede vi retningslinjerne for puljen og gennemførte ansøgningsrunder i april for projekter og i august for formidlingslegater. OpEn var til stede på en række events, herunder LærFest, Jelling Musikfestival, Klimafolkemødet, Dansk Journalistforbund og UBU-konferencen, for at øge synligheden. Vi afholdt hovedeventet OpEn x GRASP, som nu stabilt samler omkring 100 deltagere årligt.

Året bød også på en læringsrejse om samarbejdet mellem danske og ghanesiske civilsamfundsorganisationer. Den indsamlede viden vil fremover indgå i CISUs oplysnings- og engagementstilgang.

### Connect for Global Change JB

Ansvar: Udvikling og operationalisering af ny støtteform, Rådgivning, kommunikation, støtte og kalibrere med bevillingssystem, kapacitetsudvikling, finansielt management. Derudover kontakt til 10 partnere i andre EU-lande

*HHK, MNB, APP*

I 2024 kunne vi endelig underskrive kontrakten med EU om Connect for Global Change, et oplysnings- og engagementsprojekt, efter flere års indsats. I samarbejde med 10 europæiske partnerorganisationer startede vi projektet og etablerede en ny pulje, der i slutningen af november modtog de første 22 ansøgninger.

Vi har haft fokus på at skabe synergi med CISUs oplysnings- og engagementsarbejde for at integrere projektet i vores samlede indsats. For at styrke vores viden om unge, et centralt fokusområde, rakte vi ud til DUF for input til og promovering af puljen, og vi kontaktede Daregender for at få viden om køn og magtforhold – et andet væsentligt aspekt. DUF og Daregender bidrog med oplæg til vores lanceringsevent.

Vi udviklede et toolkit om meningsfuldt engagement, der giver konkrete ideer til at skabe involvering baseret på kritisk forståelse.

Planlægningen af opstartsseminaret og netværksaktiviteterne for foråret er startet er startet, og i 2025 vil vi fokusere på outreach-aktiviteter for at øge puljens synlighed og tiltrække flere ansøgere.

### WEB og Kommunikation (OK) JB

Ansvar: Koordinering af CISUs interne og eksterne oplysning og kommunikation. Herunder udvikling, rammesætning for og drift af CISUs hjemmeside samt sproglig sparring med kollegaer. Udvikling af cases og historier til løbende anvendelse i nyhedsbreve og lokale/nationale medier samt fortsat udvikling og brug af CISUs SoMe platforme.

KJ, CES

Hjemmesiden cisu.dk er lanceret med ny form og udtryk i foråret og er løbende opdateret og rettet til. Kommunikationskanaler som nyhedsbreve, sociale medier og podcast har været i drift og får fin respons og øget trafik og engagement. Der har i 2024 været øget fokus på strategisk kommunikation af tool paper og andre produkter til faglig formidling. Det er blandt andet gjort gennem et nyt kampagnespor.
Opdatering af CISUs principper for kommunikation og oplysning er i proces. Første skridt har været at arbejde med en strømlining af det grafiske layout.
2024 har pressemæssigt været præget af en historie om brud på adfærdskodeks hos en bevillingshaver, der også er medlemsorganisation. Det førte til bred omtale, men uden tab af omdømme for CISU.

## Vidensbrobygning (Torsten og Camilla)

### Global Outreach: NHO

Ansvar: Understøttelse af samarbejde med strategisk udvalgte partnere. Herunder deltagelse i diverse internationale fora mhp. opsøgende at udforske trends med relevans for CISUs arbejde med og støtte til civilsamfundet mm~~.~~ Understøttelse af CISUs arbejde med lokalt lederskab – herunder samarbejde med sociale bevægelser og det uformelle civilsamfund.

RSH, ARL, SAJ

Gruppen repræsenterede CISU i forskellige internationale fora, med et særligt fokus på lokalt lederskab. Dette omfattede deltagelse i RINGO Funders Action Pod, CIVICUS og Globalt Fokus' arbejdsgruppe om lokalt lederskab. Vi er gået aktivt med i CIGS (Citizen Initiatives for Global Solidarity) for at styrke det europæiske samarbejde med søsterorganisationer.

Årets helt store prioritet var opstarten af det fælles puljereview med DH, CKU og DUF. Formålet er todelt: at dokumentere, hvordan puljerne understøtter lokalt lederskab, og undersøge, hvordan vi kan forbedre indsatsen. Reviewet er færdigt i 2025 og skal bidrage til en stærkere positionering af CISU indenfor #ShiftThePower dagsordenen.

Gruppen afholdt i årets løb flere arrangementer, herunder et event på CISUs højskole om community ownership. Derudover blev der afholdt bilaterale møder med internationale aktører for at bringe ny viden til CISU og udbrede kendskabet til organisationen internationalt.

### Faglig Formidling: NHO

*Ansvar: At sikre relevant viden og analyser bliver formidlet til CISUs brugere med henblik på at gøre det omsætteligt for den enkelte organisation. Samt at udvikle formater til formidling og vidensdeling - herunder, produktion af materialer på baggrund af analyser til anvendelse af CISUs brugere. Og bidrage til videreudvikling af cisu.dk som centralt omdrejningspunkt for vidensdeling. Omdrejningspunktet for faglig formidling i løbet af 2024 er at understøtte især Værktøjer-sektionen på ny hjemmeside. Herunder, fokus på at sikre relevante materialer overføres, opdateres, eller udvikles, jf. ovenstående hovedformål, samt refleksioner i forhold til CISUs strategiske prioriteringer.*
*ARL, RVP, CES, SAJ*

Med ny cisu.dk har det været muligt at opgradere værktøjsdelen og samtidig sikre et fast format for såkaldte Tool Papers. I 2024 er der udviklet fem nye Tool Papers: Outcome Mapping, Locally Led Adaptation, Sundhedstjek af bestyrelsen, Fundraising – de danske fonde, Working in Fragile Contexts). Der er testet en ‘kampagne’, hvor SoMe-kommunikation har fokuseret på konkret tool paper og tilhørende tematik, hvilket har medført yderligere trafik. Tool Paper et blevet et etableret format som også CISUs tematiske rejser skal udmønte sig i, således at det som oftest vil være et konkret output fra en tematisk rejse at producere et Tool Paper.

Samtidig arbejdes der løbende på at formidle øvrige typer af relevante dokumenter via brug af grafiske elementer og søgbar tekst på cisu.dk/værktøjer.

### M&E læring og rapportering på tværs (MogEns): NHO

Ansvar: Tværgående MEL for hele CISU samt CSP rapportering til UM. Udvikling af nyt format for Årsrapport for CISU samt udvikling af første årsrapport inklusiv et eventuelt jubilæumsskrift. Opfølgning med UM om afrapportering 2023 samt forberedelse af afrapportering 2024 ift. ny ResRam knyttet til strategi 2022-25 samt uddragelse af organisatorisk læring for CISU.

MLB, ALM, KJ

MogEns har haft et begivenhedsrigt år. I foråret udarbejdede gruppen den årlige rapport til UM med rapportering på resultatrammen for Civilsamfundspuljen, inklusive resuméer af afsluttede projekters resultater. Rapporten blev positivt modtaget af UM, og udvalgte resultater blev delt i CISUs podcast *CISU mellem ørerne*.

I efteråret udviklede gruppen et nyt format for CISUs første samlede årsrapport, som samler bestyrelsens beretning, resultatrapportering og årsregnskab. Rapporten er målrettet et bredere publikum, herunder beslutningstagere og udviklingsmiljøet, og fokuserer på den forandring, CISUs puljer og programunderstøttende arbejde skaber.

Rapporten er struktureret med et gennemgående flow og en stærk narrativ, der præsenterer CISU som en helhed. Samtidig vil hvert af rapportens afsnit kunne bruges for sig selv, som selvstændigt informationsmateriale. Historier fra rapporten indgår i CISUs kommunikation, og gruppen har arbejdet med at udnytte den store mængde data, CISU indsamler årligt, til at underbygge rapportens analyser. Det nye design og det eksterne fokus bidrager til større synlighed for CISU som forening.

Gruppen har interviewet over 60 personer, herunder medlemsorganisationer, bevillingshavere, partnere og målgrupper, for at skabe ca. 20 forandringshistorier, der danner rapportens kerne. Processen har også sat MEAL på dagsordenen og styrket koordineringen af dette internt. Årsrapporten præsenteres ved GF og sendes til UM med et annex baseret på resultatrammen og organisatorisk læring.

## Forening og sekretariat (Torsten, Camilla, Najiba)

### POL (Politisk arbejde): JB

*Ansvar: Udvikling af relationer til beslutningstagere som ordførere, minister og centrale embedsfolk og opinionsdannere. Planlægning og gennemførelse af konkrete lobbyindsatser samt hvor relevant inddragelse af andre grupper, rapportering og monitorering af gennemførte indsatser. Organisering af CISUs påvirkning af FFL24 samt understøtte identificering af EU-muligheder. Deltagelse i Globalt Fokus PA-gruppe.*

ARL, CB, TDE

I 2024 var det politiske arbejde præget af en god relation til tidl. Minister Dan J. indtil han blev skriftet ud til en ny minister med hele udenrigsområdet som portefølje. Fokus er ændret til at styrke relationerne til ordførerkredsen, som skal lande en ny politisk aftale om udviklingsstrategien. Året bød på møder med ordførere, som alle har modtaget lykønskninger og invitationer til arrangementer, og POL deltog i centrale møder i UM. CISU har via forpersonskabet markeret sig gennem kronikker, bl.a. om naboskab, og POL varetog underskrivelse af fælles udmeldinger (fx via Globalt Fokus) og internationale endorsements. Der arbejdes nu på en opdateret procedure for dette, som færdiggøres i samarbejde med bestyrelsen efter Generalforsamling 2025.

Mens CISU har haft fremgang på Naboskab, DERF og OpEn, har det ikke været muligt at få UM i tale om ny CCAM, der nu vurderes at kræve en politisk indsats. POL arbejder med en løbende opdateret kontekstanalyse og risk matrix for at navigere i den komplekse politiske situation.

### Bestyrelse, Forening og Ledelse: JB

Ansvar: Tilrettelæggelse planlægning og gennemførelse af bestyrelsesarbejde, generalforsamling og andet foreningsarbejde. Derudover medlemsundersøgelse og opfølgning på denne samt andre analyser iværksat af ledelse. Overordnet koordinering af årets fokus 2023-24.

HHK, LKS, APP

Som altid begyndte året med planlægningen og gennemførelsen af generalforsamlingen, tilrettelagt af et nyt hold med brug af tidligere erfaringer, så vi sikrede en god proces.

Vi har samlet op på resultaterne fra medlemsundersøgelsen 2023. Erfaringer fra medlemsorganisationerne er blevet brugt som inspiration til andre fx i kurset om ressourcemobilisering.

2024 blev året, hvor CISU rundede 300 medlemsorganisationer. Vi fokuserede på at byde nye medlemmer velkommen gennem et "Intro til CISU"-kursus og en velkomstpakke for at sikre en god start i fællesskabet.

Vi tog hul på at undersøge nye initiativer for at udvikle CISU som foreningsfællesskab. Udover at samle op på lavthængende frugter fra medlemsundersøgelsen brainstormene vi på et temamøde i december om tiltag til 2025.

Arbejdet med at understøtte bestyrelsen er tidsmæssigt det der fylder mest i det daglige arbejde. Erfaringerne fra i år vil bidrage til fornyelse af CISUs demokratiske spilleregler og mødeplanstruktur i 2025.

Endelig tog vi hul på forberedelserne til markeringen af CISUs 30-års jubilæum, som vi fejrer i 2025.

### Medlemsservice, Økonomi og Controlling: JB

Ansvar: Gruppen har ansvar for prioritering og håndtering af de daglige opgaver ift. intern administration og HR-support, IT, finans og controlling, medlemsservice samt kursusadministration. Gruppen understøtter og udvikler sekretariatets tværgående arbejdsgange, redskaber mv.

Desuden ansvarlig for Accountability internt og eksternt herunder adfærdskodeks (CoC), Klagemekanisme (+ klagegrupper iht. klagesystemet), IATI, GDPR, Sikkerhed, QA af CISUs tjenesterejser, QA med puljeforvaltningen mht. Accountability opgaver og kapacitetsudvikling m.v.

*RKM, BKO, LKS, LLN, MPS, HGJ*

I 2024 har fokus været på nye systemer, samtidig med at driften blev opretholdt inden for økonomi, HR-support, IT og sikkerhed, kursusadministration inkl. højskoleweekend og medlemsservice. I foråret blev et nyt økonomisystem implementeret med digitalisering af udlæg og fakturaer. CISUs hjemmeside blev oversat til engelsk, og som nævnt under ’forvaltning’ Accountability-indholdet blev videreudviklet og udbygget. I efteråret blev et nyt timeregistreringssystem taget i brug, IT-sikkerheden styrket med et MDM-system, og medarbejderhåndbogen opdateret til 2025.

Teamet er blev udvidet, da Lasse blev fastansat, og Heidi vendte tilbage fra barsel. Det har forbedret de interne kontroller og skærpet funktionsadskillelsen. Forude venter årsregnskaber, inkl. grønt regnskab for 2024, og digitalisering af rejseafregninger.

### Vores CISU: IWR

Ansvar: Support til og udvikling af Vores CISU, CISUs databehandlingssystem og de tilkoblede eksterne websider til sagsbehandling, medlemsservice, kurser og arrangementer m.v.

BKO, GBJ, HHK, RKM

I Vores CISU gruppen var fokus i forårssemesteret på integrationen mellem Vores CISU data og den nye hjemmeside. Der er mange undersider på cisu.dk som hhv. sender og modtager data fra Vores CISU; bevillingsoversigter, medlemmer, Verdenskortet samt alle arrangementer.

I foråret begyndte gruppen arbejdet med at integrere Vores CISU bevillingssider med det nye Økonomistyringssystem, Business Central. Udvikling, test og idriftsættelse blev færdiggjort i efterårssemesteret.

Integrationen af Connect bevillingerne fra den nye EU finansierede pulje blev også diskuteret og etableret. Sidst, men ikke mindst, har gruppen stået for support til både CISU og til de eksterne brugere; bevillingssystemet og de mange medlemmer og bevillingshavere.